**GIMNAZIJA FRANJE PETRIĆA**

Obala kneza Trpimira 26

23000 Zadar

Zadar, 24. ožujka 2025.godine

**OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA ZA 2024.GODINU**

Gimnazija Franje Petrića Zadar obavlja javnu djelatnost sukladno Zakonu o odgoju i obrazovanju u osnovnoj i srednjoj školi.

Škola je pravna osoba upisana u sudski registar u Trgovačkom sudu u Zadru. Upisana je i u Upisnik ustanova srednjeg školstva kojeg vodi Ministarstvo znanosti i obrazovanja, a osnivač joj je Zadarska županija. Upravno tijelo škole je Školski odbor, a ravnateljica poslovni i stručni voditelj.

U školi se izvodi redovna, izborna, dodatna nastava, dopunska nastava i izvannastavne aktivnosti sukladno nastavnom planu i programu, Godišnjem planu i programu rada Škole te Školskom kurikulumu.

Školu pohađa 375 učenika raspoređenih u 16 razrednih odjela i to 8 razrednih odjela prirodoslovno-matematičke gimnazije i 8 razrednih odjela opće gimnazije.

Nastava se odvija u dvije smjene u petodnevnom radnom tjednu.

Polugodišnji izvještaj o izvršenju financijskog plana Gimnazije Franje Petrića Zadar sastoji se od općeg i posebnog dijela.

Opći dio sastoji se od prihoda i rashoda iskazanih prema ekonomskoj klasifikaciji i prema izvorima financiranja i rashoda iskazanih prema funkcijskoj klasifikaciji.

Posebni dio Polugodišnjeg izvještaja o izvršenju financijskog plana sadrži izvršenje rashoda i izdataka iskazanih po organizacijskoj klasifikaciji, izvorima financiranja i ekonomskoj klasifikaciji raspoređenih u programe koji se sastoje od aktivnosti i projekata.

1. **OPĆI DIO**

**PRIHODI POSLOVANJA**

Prihodi poslovanja za 2024. godinu planirani su u iznosu od 1.319.387,03 eura, a ostvareni su u iznosu od 1.265.564,57 eura, što je ostvarenje od 95,92%, kako je prikazano u tablici 1.

Tablica 1.Usporedba planiranih i ostvarenih prihoda za 2024.godinu

|  |  |  |  |
| --- | --- | --- | --- |
| Prihodi/primici | Planirani iznos za 2024. | Ostvarenje  | % ostvarenja |
| **Prihodi poslovanja** | **1.319.387,03** | **1.265.564,57** | **95,92** |
| Pomoći proračunskim korisnicima iz proračuna koji im nije nadležan | 1.232.353,91 | 1.183.721,50 | 96,05 |
| Prihodi od upravnih i administrativnih pristojbi, pristojbi po posebnim propisima i naknada - ostali nespomenuti prihodi | 1.500,00 | 0,00 | 0,00 |
| Donacije od pravnih i fiz.osoba-tekuće donacije | 4.009,65 | 409,65 | 10,22 |
| Prihodi iz nadležnog proračuna za financiranje redovne djelatnosti proračunskih korisnika | 81.523,47 | 81.433,42 | 99,89 |

**Pomoći iz inozemstva i od subjekata unutar općeg proračuna**

Pomoći proračunskim korisnicima iz proračuna koji im nije nadležan ostvarene su u visini od 1.183.721,50 eura što je 96,05% od plana te 23,85% više od prethodne godine.

Prihodi su povećani u odnosu na prethodnu godinu zbog propisanih novih koeficijenata za izračun plaće od 1.3.2024.godine.Od Ministarstva su doznačena sredstva za nabavu novih udžbenika iz povijesti za 4.rarede i sredstva za sudjelovanje na smotri Projekt građanin iz područja građanskog odgoja i obrazovanja.

**Donacije od pravnih i fizičkih osoba-tekuće donacije**

Prihodi od tekućih donacija ostvareni su u iznosu 409,65 eura što je 10,22% od plana. Odnose se na donacije za maturalnu zabavu. U 2024. godini bilo je manje donacija maturantima za maturalnu zabavu nego u prethodnoj godini.

**Prihodi iz nadležnog proračuna za financiranje redovne djelatnosti proračunskih korisnika**

Prihodi iz nadležnog proračunaostvareni su u visini 81.433,42 eura što je 99,89% od plana te 8,56% više od prethodne godine.

Prihodi iz nadležnog proračuna namijenjeni su financiranju materijalnih rashoda škole, za ugovorene obveze koje Škola ima, te za nabavu nefinancijske imovine.

Prihodi za nabavu nefinancijske imovine veći u odnosu na prethodnu godinu. Zbog dotrajalosti stare opreme i namještaja nabavili smo 4 nova računala za učionicu iz informatike i školske stolice.

**RASHODI**

Ukupni rashodi iznose 1.269,322,22 eura, što je 95,66% od plana te 22,51% više od prethodne godine, kako je prikazano u tablici 2.

 Tablica 2.Usporedba planiranih i ostvarenih rashoda u 2024.godinu

|  |  |  |  |
| --- | --- | --- | --- |
| Rashodi/izdaci | Planirani iznos za 2024.g. | Ostvarenje  | % ostvarenja |
| **Ukupni rashodi** | **1.326.895,16** | **1.269.322,22** | **95,66** |
| Rashodi za zaposlene | 1.222.500,00 | 1.174.696,19 | 96,09 |
| Materijalni rashodi | 94.312,69 | 84.751,62 | 89,86 |
| Financijski rashodi | 59,65 | 35,19 | 58,99 |
| Naknade građanima i kućanstvima | 114,91 | 114,91 | 100 |
| Ostali rashodi | 949,50 | 949,50 | 100 |
| Rashodi za nabavu nefinancijske imovine | 8.958,41 | 8.774,81 | 97,95 |

**Rashodi za zaposlene**

Rashodi za zaposlene izvršeni su iznosu od 1.174.696,19 eura što je 96,09% plana, a 23,51 % više u odnosu na prethodnu godinu. Obuhvaćaju rashode za plaće zaposlenika, isplatu ostalih prava zaposlenika ugovorenih kolektivnim ugovorom i doprinose na plaće. Povećani su u odnosu na prethodnu godinu zbog propisanih novih koeficijenata za izračun plaće u 2024.godini.

**Materijalni rashodi**

Materijalni rashodi izvršeni su u iznosu od 84.751,62 eura što je 89,86% od plana i 7,99% više u odnosu na prethodnu godinu. Obuhvaćaju naknade troškova zaposlenicima, rashode za materijal i energiju, rashode za usluge i ostale nespomenute rashode poslovanja.

321-Naknade troškova zaposlenima**-**Index 107,03**-**veći rashodi u odnosu na prethodnu godinu zbog povećanja iznosa dnevnica za službena putovanja u 2024.godini. Porast rashoda vidimo i na naknadama za prijevoz zaposlenika (index 105,72) zbog povećanja iznosa naknade po prijeđenom kilometru za dolazak i odlazak s posla.

322-Rashodi za materijal i energiju**-**Index 86,3**-**manji rashodi u odnosu na prethodnu godinu. Rashodi za energiju su smanjeni zbog manje potrošnje lož ulja u 2024.godini.Smanjeni su i rashodi za uredski materijal, materijal i sirovine i sitni inventar jer se u ovoj godini manje trošilo sa tih pozicija.

323-Rashodi za usluge-Index 119,41-najveći porast rashoda za usluge u odnosu na prethodnu godinu bilježi se na uslugama tekućeg i investicijskog održavanja jer smo ove godine imali popravke na prozorima učionica, detekciju puknuća vodovodne cijevi i sanitarnu rezidbu stabala u dvorištu.

329-Ostali nespomenuti rashodi poslovanja-Index 144,14-veći rashodi u odnosu na prethodnu godinu. Povećanje na rashodima za reprezentaciju i članarine je posljedica općeg rasta cijena.

Rashodi za pristojbe i naknade su povećani u odnosu na prethodnu godinu zbog isplata sudskih pristojbi za odgovor na tužbu u 2024.godini.

**Financijski rashodi**

Financijski rashodi izvršeni su u ukupnom iznosu od 35,19 eura što je 58,99% od plana, a odnose se na rashode za bankarske usluge za otvaranje i zatvaranje podračuna za humanitarni koncert koji je organizirala Škola.

**Naknade građanima i kućanstvima na temelju osiguranja i druge naknade**

Sredstva su doznačena od Ministarstva za sufinanciranje troškova prilagođenog individualnog prijevoza roditelja kao pratitelja jedne naše učenice. Rashodi su izvršeni u iznosu 114,91 eura što je 100% od plana.

**Ostali rashodi**

Ostali rashodi izvršeni su u iznosu od 949,50 eura što je 100% plana, a odnose se na rashode tekućih donacija u naravi. Od Ministarstva smo dobili donaciju za nabavu zaliha menstrualnih higijenskih potrepština.

**Rashodi za nabavu nefinancijske imovine**

Rashodi za nabavu nefinancijske imovine izvršeni su u iznosu 8.774,81 eura što je 97,95% od plana.

422-Postrojenja opreme (Index 273,37)-do porasta dolazi jer smo u 2024.godini zbog dotrajalosti stare opreme i namještaja nabavili 4 računala za učionicu iz informatike i 20 školskih stolica.

424-Knjige,umjetnička djela i ostale izložbene vrijednosti (Index 203,19) -do porasta rashoda dolazi jer su doznačena sredstva od Ministarstva za nabavu novih udžbenika iz povijesti za 4.rarede,za nabavu lektire i za nabavu udžbenika za učenike iz Ukrajine.

**REZULTAT POSLOVANJA**

|  |  |  |  |
| --- | --- | --- | --- |
| **IZVOR FINANCIRANJA** | **PRIHOD** | **RASHOD** | **REZULTAT** |
| 110 Opći prihodi i primitci | 5.608,33 | 5.608,33 | 0,00 |
| 42 Višak/manjak prihoda korisnici | 7.508,13 | 4.548,17 | 2.959,96 |
| 45-F.P. I dod.udio u por.na dohodak | 75.825,09 | 75.825,09 | 0,00 |
| 51 Pomoći iz državnog proračuna | 1.183.721,50 | 1.182.935,98 | 785,52 |
| 54 Pomoći iz inozemstva | 0,00 | 0,00 | 0,00 |
| 61 Donacije - proračunski korisnici | 409,65 | 404,65 | 5,00 |
| **UKUPNO REZULTAT** | **1.273.072,70** | **1.269.322,22** | **3.750,48** |

Iz prethodnih godina prenesen je višak prihoda u iznosu 7.508,13 eura, a potrošnja prenesenog viška u 2024.godini iznosi 4.548,17 eura.

Ostvareni su prihodi u iznosu 1.273.072,70 eura i rashodi u iznosu 1.269.322,22 eura.

Višak prihoda raspoloživ u sljedećem razdoblju iznosi 3.750,48 eura.

1. **POSEBNI DIO**

**Program: 2204-Srednje školstvo-standard**

Ukupni rashodi po ovom programu iznose 1.253.515,53 eura, što je 96,36% od planiranog.

Program obuhvaća različite aktivnosti kao što su:

1. A2204-01 Djelatnost srednjih škola

Aktivnost obuhvaća financiranje redovne djelatnosti škole. Sredstva za financiranje redovne djelatnosti su sredstva iz proračuna Zadarske županije. Sredstva se koriste za podmirenje materijalnih rashoda škole te za ugovorene obveze koje Škola ima.

1. A2204-07 Administracija i upravljanje

Aktivnost obuhvaća isplate plaća, materijalnih prava i ostalih naknada zaposlenima u školi, izvor financiranja je Ministarstvo znanosti i obrazovanja.

Opći ciljevi: Redovito podmirivanje svih troškova za što kvalitetnije i uspješnije odvijanje nastavnog procesa.

Posebni ciljevi: Uspješno i kvalitetno odvijanje nastave uz zadovoljenje svih potrebnih zahtjeva učenika i djelatnika.

Ostvareni ciljevi programa: Sve obveze škola je podmirila pravovremeno.

Pokazatelji uspješnosti: Zadovoljstvo učenika i nastavnika nastavnim planom i programom.

**Program:2205-Srednje školstvo-iznad standarda**

Ukupni rashodi po ovom programu iznose 15.301,78 eura, što je 67,94% od planiranog.

Program obuhvaća financiranje širih javnih potreba u školstvu, različite aktivnosti kao što su A2205-01 Javne potrebe u prosvjeti, A2205-12 Podizanje kvalitete i standarda u školstvu,A2205-22 Natjecanja i smotre u SŠ, A2205-33 Centar izvrsnosti SŠ, A2205-34 Projekt e-škole, A2205-37 Zalihe menstrualnih potrepština.

Ciljevi: Poticanje i vrednovanje učeničkih znanja, vještina i kreativne sposobnosti. Motiviranje učenika za sudjelovanje na različitim sportskim i predmetnim natjecanjima.

**Program:4302-Projekti EU**

U sklopu ovog programa imamo dva projekta: Samopouzdanje darovitih učenika i Eksperimentiranje, kreativnost i inovativnost u učenju znanosti. Oba projekta su završila i uspješno su provedena. Sredstva planirana za ova dva projekta koja nisu utrošena utrošit će se u 2025.godini.

 Ravnateljica:

 Blanka Pedišić,prof.